Lav et referat af nedenstående tekst:

Tekst:
Et skib har hentet endnu et læs sand til kyststrækningen syd for Grenen. Sandet bliver hentet fra havbunden nord for Skagen. Der er omkring 2000 kubikmeter med om bord i hvert læs, og det skal pumpes ind på stranden. - Vi er i gang med at kystsikre herude ved Det Grå Fyr. Vi skal have fyldt alle bugterne op med sand, så de kan klare nogle storme i løbet af vinteren, fortæller maskinfører Martin Riber fra VG Entreprenør, som står for arbejdet på stranden. Det er fem år siden, at der sidst er blevet sandfodret på de tre kyststrækninger syd for Grenen, som tilsammen er næsten to en halv kilometer lange. Der skal pumpes en sandmængde ind, som svarer til, hvad en million ture med trillebøren kunne tilføre. - Vi er vant til at pumpe sand ind ovre på vestkysten, hvor vi pumper flere millioner kubikmeter ad gangen, og det her er et projekt på 110.000 kubikmeter, så for os er det et lille projekt, siger Martin Riber. Sikret mod vinterstorme Der bliver pumpet en blanding af sand og vand ind fra skibet. En tredjedel sand og to tredjedele vand løber der igennem rørene fra skibet og indtil stranden. - Og så er det vores opgave at fordele det mellem bugterne, så de kan blive fyldt op med sand igen, fortæller Martin Riber. Sandfodringen er en fest for mågerne, som får serveret krabber og andre bunddyr, der følger med sandet ind. Det er dog først og fremmest alle strandens brugere, der kan glæde sig over projektet. - Nu kan der godt komme nogle store storme i løbet af vinteren, og så er de godt sikret heroppe. Der kommer ikke til at ske noget, forsikrer Martin Riber.

Referat:
Sikringen af tre kyststrækninger syd for Grenen i Skagen er begyndt. Der bliver pumpet, hvad der svarer til en million trillebørfulde sand ind på stranden. Sandfodringen skal aflaste bølgebryderne langs kysten, så havet kan holdes i skak.